ଡେକ୍ସଟ୍ରୋଆମ୍ପେଟାମିନ

ଡେକ୍ସଟ୍ରୋଆମ୍ପେଟାମିନ ( ଡି-ଏମ୍ପି ), ଯାହା ଡେକ୍ସାମଫେଟାମାଇନ୍ ଭାବରେ ମଧ୍ୟ ଜଣାଶୁଣା, ଧ୍ୟାନାଭାବ ଓ ଅତିସକ୍ରିୟତା ବିକାର  (ADHD) ଏବଂ ନିଦ୍ରାବେଶର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ମେଦବହୁଳତା ପାଇଁ ଏହା ସ୍ୱଳ୍ପକାଳୀନ ବ୍ୟବହୃତ ହୋଇଥିବାବେଳେ, ଏପରି ବ୍ୟବହାର ଆଉ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ଏହା କାର୍ଯ୍ୟ କାର୍ଯ୍ୟ ଦକ୍ଷତା, ଖେକ କୁଦ ପ୍ରଦର୍ଶନ ଏବଂ ସାମରିକ ବାହିନୀଦ୍ୱାରା ଉନ୍ନତ ହେବା ପାଇଁ ମଧ୍ୟ ବ୍ୟବହୃତ ହୋଇଛି । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଶୋଇବାରେ ଅସୁବିଧା, ଦୃତ ହୃତ୍‌ଗତି, ଉଚ୍ଚ ରକ୍ତଚାପ, ଉଦ୍‌ବେଗ, କମ୍ପନ ଏବଂ ତରଳ ଝାଡ଼ା ଅନ୍ତର୍ଭୁକ୍ତ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କାର୍ଡିଓମାଇଓପାଥି, ଅପବ୍ୟବହାର, ସାଇକୋସିସ୍, ଆକ୍ରୋଶ ଏବଂ ବାତ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର ଅପରିପକ୍ୱତା ହୋଇପାରେ । ଏହା ଏକ କେନ୍ଦ୍ରୀୟ ସ୍ନାୟୁ ପ୍ରଣାଳୀ (CNS) ଉତ୍ତେଜକ ଏବଂ ଆମ୍ଫେଟାମିନର ଆଇସୋମର୍ । 

୧୯୩୭ ମସିହାରେ ଡେକ୍ସଟ୍ରୋଆମ୍ପେଟାମିନ ଚିକିତ୍ସା ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ୨୦ମିଗ୍ରାର ୩୦ଟି ଟାବଲେଟର ମୂଲ୍ୟ ୨୦୨୧ ସୁଦ୍ଧା ପ୍ରାୟ £ ୮୦ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୦ ଡଲାର ଅଟେ।  ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ II ନିୟନ୍ତ୍ରିତ ପଦାର୍ଥ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki